"Jos te rakastatte minua, te noudatatte minun käskyjäni.
Minä käännyn Isän puoleen, ja hän antaa teille toisen puolustajan, -
joka on kanssanne ikuisesti.
Tämä puolustaja on Totuuden Henki.
Maailma ei voi Henkeä saada, sillä maailma ei näe eikä tunne häntä.
Mutta te tunnette hänet, sillä hän pysyy luonanne ja on teissä.
"En minä jätä teitä orvoiksi, vaan tulen luoksenne.
Vielä vähän aikaa, eikä maailma enää näe minua, -
mutta te näette, sillä minä elän ja tekin tulette elämään.
Sinä päivänä te ymmärrätte, että minä olen Isässäni -
ja että te olette minussa ja minä teissä.
Joka on ottanut vastaan minun käskyni ja noudattaa niitä, -
se rakastaa minua. Ja minun Isäni rakastaa sitä, joka rakastaa minua, -
ja häntä minäkin rakastan ja ilmaisen hänelle itseni."
Juudas -- se toinen, ei Iskariot -- sanoi hänelle:
"Herra, miksi teet niin? Miksi ilmaiset itsesi vain meille etkä maailmalle?"
Jeesus vastasi: "Jos joku rakastaa minua, hän noudattaa minun sanaani.
Minun Isäni rakastaa häntä, ja me tulemme hänen luokseen -
ja jäämme asumaan hänen luokseen.
Se, joka ei minua rakasta, ei noudata minun sanaani -
-- mutta sana, jonka te kuulette, ei ole minun omani, -
vaan Isän, joka on minut lähettänyt.
"Tämän minä olen puhunut teille nyt, kun vielä olen teidän luonanne.
Puolustaja, Pyhä Henki, jonka Isä minun nimessäni lähettää, -
opettaa teille kaiken ja palauttaa mieleenne kaiken, -
mitä olen teille puhunut.
"Minä jätän teille rauhan. Oman rauhani minä annan teille, -
en sellaista jonka maailma antaa.
Olkaa rohkeat, älkää vaipuko epätoivoon.
Kuulittehan, mitä sanoin: minä menen pois, -
mutta tulen taas teidän luoksenne. Jos rakastaisitte minua, -
te iloitsisitte siitä, että minä menen Isän luo, sillä Isä on minua suurempi.
Olen puhunut tästä jo nyt, jotta te uskoisitte, kun se tapahtuu.
Paljon en kanssanne enää puhu, -
sillä tämän maailman ruhtinas on jo tulossa.
Mitään valtaa ei hänellä minuun ole, -
mutta tämän täytyy tapahtua, jotta maailma tietäisi, -
että minä rakastan Isää ja teen niin kuin Isä on minun käskenyt tehdä.
Nouskaa, me lähdemme täältä!"